Diari Oficial de la Generalitat Valenciana


Sumari del DOGV 9299, del 16-03-2022 (2022/2140)

RESOLUCIÓ de 9 de març de 2022, del director de l'Agència Valenciana de Foment i Garantia Agrària, per la qual es convoquen per a l'exercici 2022 ajudes per a la cooperació en el marc del Programa de desenvolupament rural de la Comunitat Valenciana 2014-2020 per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2140


Data del document
:   09-03-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 9 de març de 2022, del director de l'Agència Valenciana de Foment i Garantia Agrària, per la qual es convoquen per a l'exercici 2022 ajudes per a la cooperació en el marc del Programa de desenvolupament rural de la Comunitat Valenciana 2014-2020 per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics. [2022/2140]  
Amb data 9 de febrer de 2018 es va publicar en el Diari Oficial de la Generalitat Valenciana número 8231, l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la cooperació en el marc del Programa de desenvolupament rural de la Comunitat Valenciana 2014-2020.  
Les ajudes recollides en l'ordre desenvolupen l'operació 16.2.1, Ajuda a projectes pilot (en els termes previstos per l'article 35.2.a del Reglament (UE) número 1305/2013 i per al desenvolupament de nous productes, tècniques, processos i tecnologies, en els termes previstos per l'article 35.2.b del Reglament (UE) núm. 1305/2013), de la submesura 16.2, Suport per a projectes pilot i per al desenvolupament de nous productes, pràctiques, processos i tecnologies, de la mesura 16, Cooperació, del Programa de desenvolupament rural de la Comunitat Valenciana 2014-2020, prevista en l'article 35 del capítol I, Mesures, del títol III, Ajuda al desenvolupament rural, del Reglament (UE) núm. 1305/2013, del Parlament Europeu i del Consell, de 17 de desembre de 2013.  
Respecte a la no-subjecció a la política de la competència de la Unió Europea, i en aplicació dels articles 1.3 i 7.4 del Decret 128/2017,de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes incloses en la present convocatòria són compatibles amb la política comunitària de competència d'acord amb l'article 81.2 del Reglament (UE) núm. 1305/2013, del Parlament Europeu i del Consell, de 17 de desembre, segons el qual, els articles 107, 108, i 109 del Tractat de Funcionament de la Unió Europea no seran aplicables als pagaments efectuats pels Estats membres en virtut i de conformitat amb aquest reglament, ni al finançament suplementari nacional contemplat en l'article 82, dins de l'àmbit d'aplicació de l'article 42 del Tractat de Funcionament de la Unió Europea.  
  
En el marc de les bases d'aquestes ajudes, podran ser beneficiaris els operadors del sector agroalimentari, persones físiques o jurídiques, públiques o privades, que conformen un equip d'innovació i presenten un projecte pilot o per al desenvolupament de nous productes, tècniques, processos i tecnologia.  
Considerant el que es disposa en l'article 23 de la Llei 38/2003, de 17 de novembre, general de subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions, i el termini de presentació de sol·licituds.  
I en virtut de les facultats que em confereixen l'article 160.4.b de la Llei 1/2015, de 6 de febrer, de la Generalitat, d'hisenda del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual es prova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la seua redacció donada per l'article 7.5 del Decret 176/2020, de 30 d'octubre, del Consell i el Decret 124/2006, de 8 setembre, del Consell, pel qual es designa l'organisme pagador de les despeses corresponents a la política agrícola comuna en la Comunitat Valenciana i s'estableix la seua organització i funcionament (DOGV 5344, 12.09.2006) tots dos en la seua redacció vigent, resolc:  
  
Primer. Convocatòria  
Convocar per a l'exercici 2022, les ajudes per a la cooperació, en el marc del Programa de desenvolupament rural de la Comunitat Valenciana 2014-2020 per a projectes de cooperació relacionats amb experiències innovadores sostenibles entre productors i centres d'investigació amb cultius adaptats al canvi climàtic i produïts amb models agroecològics i les bases dels quals han sigut publicades mitjançant la citada Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Segon. Objecte  
1. L'objecte de les subvencions previstes en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural és el suport i foment de projectes pilot i per al desenvolupament de nous productes, tècniques, processos i tecnologia, vinculats al sector agrari i alimentari, derivats de plantejaments de cooperació d'equips d'innovació, segons el que s'estableix en la base primera apartat 1 de la citada ordre.  
2. La finalitat de les ajudes recollides en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural queda recollida en la base primera apartat 2 de la citada ordre.  
3. Les ajudes de la present convocatòria es refereixen a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics (plantes aromàtiques i medicinals, fruites seques, variants autòctones, cultius tallafocs i d'altres).  
  
  
Tercer. Finançament de les ajudes  
1. Les ajudes incloses en la present convocatòria seran finançades pel FEADER, el Ministeri d'Agricultura, Pesca i Alimentació i la Generalitat Valenciana, segons consta en el Programa de desenvolupament rural de la Comunitat Valenciana 2014-2020, del qual formen part enquadrades en la mesura 16, Cooperació, submesura 16.2, Suport per a projectes pilot i per al desenvolupament de nous productes, tècniques, processos i tecnologies.  
2. La dotació pressupostària per als projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics es farà a càrrec de la Secció 12, entitat 91, Agència Valenciana de Foment i Garantia Agrària, línia SO833000, fins a un import global màxim de 750.000 euros que distribuiran en les anualitats següents: 150.000 en 2022 i 600.000 en 2023.  
  
3. En aplicació del que es preveu en l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de fins a 250.000 euros, a distribuir entre les anualitats previstes en aquesta convocatòria. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria, segons el que es disposa en l'apartat 4.b de l'article 52.2 del Reglament de la Llei 38/2003. En aplicació dels apartats 4 i 5 del referit article 58, l'aplicació de l'import addicional anterior no altera la resta de condicions de la convocatòria d'ajudes i, per tant, no necessitarà una nova convocatòria ni ampliació del termini d'aquesta. El crèdit final disponible i la seua distribució definitiva per anualitats es publicarà amb anterioritat a la resolució de la convocatòria.  
4. La quantia corresponent a l'exercici 2023 queda supeditada a l'existència de crèdit adequat i suficient en el pressupost d'aquest exercici.  
5. Les ajudes que es convoquen per a aquests projectes de cooperació tindran caràcter plurianual, d'acord amb l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
6. De conformitat amb el que es disposa en la base catorze de l'annex de l'Ordre 3/2018, d'1 de febrer, en el cas que un beneficiari presente la seua sol·licitud per a executar un projecte amb diverses anualitats, aquest haurà de presentar una sol·licitud de pagament per a cadascuna de les anualitats en les quals es desenvolupe, i aquesta es referirà a la realització de l'activitat subvencionable, al compliment de les condicions imposades i a la consecució dels objectius previstos en l'acte de concessió de la subvenció que s'haja realitzat efectivament durant l'any corresponent.  
7. L'ajuda màxima per projecte no superarà els 80.000 euros segons el que s'estableix en la base sisena de l'annex de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
El percentatge de subvenció a concedir sobre la base de l'import total del cost/despesa admés com a auxiliable serà un 40 %. No obstant això, aquest percentatge podrà ser del 80 % en el cas de projectes de cooperació presentats per entitats públiques.  
  
Quart. Beneficiaris i beneficiàries  
1. Podran ser beneficiaris els operadors del sector agroalimentari, persones físiques o jurídiques, públiques o privades, que formen un equip d'innovació i presenten un projecte pilot o per al desenvolupament de nous productes, tècniques, processos i tecnologia.  
2. Els beneficiaris hauran de complir els requisits i les obligacions establits en les bases tercera i quarta de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Cinqué. Termini i lloc de presentació de les sol·licituds d'ajuda  
1. El termini de presentació de les sol·licituds d'ajudes serà d'un mes, comptador des de l'endemà de la publicació de l'extracte de la convocatòria en el Diari Oficial de la Generalitat Valenciana, tot això de conformitat amb el que estableix l'article 30.4 de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds i la documentació que les acompanya es presentaran preferentment en el registre de la conselleria competent en matèria d'agricultura. També es poden presentar en qualsevol dels registres previstos en la legislació reguladora del procediment administratiu comú de les administracions públiques.  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants, que no estant obligats a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet següent: sede.gva.es/proc18708.  
Les esmenes o les aportacions documentals posteriors a la presentació de la sol·licitud s'hauran de realitzar a través de l'adreça d'internet següent: sede.gva.es/proc18708.  
En el cas de presentació telemàtica, les sol·licituds s'han de signar amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, els restants documents que s'hi adjunten, quan siga procedent hauran d'anar signats electrònicament per les persones que siguen competents per a això.  
D'acord amb el que es disposa en l'article 68.4 de la Llei 39/2015, d'1 d'octubre, del procediment administratiu comú si algun dels subjectes obligats a relacionar-se per mitjans electrònics presenta la seua sol·licitud presencialment, les administracions públiques requeriran l'interessat perquè l'esmene a través de la seua presentació electrònica. A aquest efecte, es considera com a data de presentació de la sol·licitud aquella en la qual haja sigut realitzada l'esmena.  
Per a poder accedir a aquest sistema telemàtic, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (persones jurídiques) o bé amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana (ACCV(). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat   
(https://sede.gva.es/va/sede\_certificados).  
En cas que es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV   
(https://www.accv.es/servicios/regisro-de-representantes/), sense perjudici del que es disposa en l'article 5 de la Llei 39/2015, d'1 d'octubre, del procediment administratiu comú.  
4. No seran admeses a tràmit les sol·licituds que es presenten fora del termini establit en la convocatòria, i es resoldrà la inadmissió d'aquestes, que haurà de ser notificada a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
5. Tant el model de sol·licitud d'ajuda com la resta de models dels documents a aportar juntament amb la sol·licitud d'ajuda, igual que la informació bàsica sobre aquestes ajudes, són els que apareixen en l'adreça d'internet: sede.gva.es/proc18708.  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a la disposició de la Generalitat per a la seua presentació, comprovació, control i inspecció posterior que estimen oportunes.  
  
Sisé. Documentació  
1. Les sol·licituds es presentaran mitjançant model normalitzat, i amb les condicions establides en la base huitena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, i aquesta és:  
a) Identificació de la persona sol·licitant, sense perjudici del que es disposa en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
b) En el cas d'entitats de naturalesa no pública, els seus estatuts, així com document acreditatiu del poder de representació de la persona que presente la sol·licitud, degudament legalitzats:  
c) Declaració responsable de no trobar-se incurs en cap de les circumstàncies establides en l'article 13, apartats 2 i 3 de la Llei 38/2003, de 17 de novembre, general de subvencions, que impedeixen obtindre la condició de beneficiari;  
d) Memòria del projecte de cooperació que continga:  
1) Una descripció del projecte innovador  
2) Una descripció dels resultats previstos  
3) La relació de membres de l'equip d'innovació i la descripció de les activitats a desenvolupar per cadascun  
4) La descripció dels procediments interns adoptats amb la finalitat d'actuar amb transparència, tant en el seu funcionament, com en la presa de decisions  
5) Un pla de difusió o divulgació dels resultats previstos.  
e) Declaració responsable que les activitats del projecte que es presenten són noves.  
f) Declaració responsable de no haver rebut, respecte a les mateixes despeses subvencionables, altres ajudes o contribucions dels fons estructurals, del fons de cohesió o de qualsevol altre instrument financer de la Unió Europea, d'acord amb l'article 59.8 d del Reglament (UE) núm. 1305/2013.  
g) Declaració responsable que l'import global de les ajudes no podrà superar en cap cas, de forma aïllada o acumulada amb altres ajudes d'altres administracions públiques o ens públics o privats, nacionals o internacionals, destinades a la mateixa finalitat, el cost de les actuacions subvencionades;  
h) Acreditació de trobar-se al corrent en el compliment de les obligacions tributàries, estatals i autonòmica, i davant de la Seguretat Social, sense perjudici del que es disposa en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
i) Declaració responsable en cas d'entitats que contribuïsquen a atendre necessitats específiques relacionades amb nous productes, tècniques, processos tecnologies mediambientals incloses les de producció ecològica;  
j) En cas d'entitats amb experiència en gestió de projectes pilot en els últims dos anys o, en defecte d'això, dins dels últims cinc anys, s'haurà d'acreditar l'experiència prèvia en experimentació i cooperació publicoprivada, així com aportar la relació de projectes on conste acreditada la participació d'aquests.  
2. No serà necessari aportar aquella documentació que s'haja presentat anteriorment davant aquesta Administració, sempre que no hagen variat les dades que aquesta conté i continuen vigents. En aquest cas, haurà de posar-se en coneixement de l'òrgan gestor la documentació de què es tracte, procediment, expedient, any i unitat administrativa en la qual es va presentar la documentació requerida.  
  
Seté. Criteris de valoració  
1. Les sol·licituds seran valorades i seleccionades d'acord amb el que s'estableix en l'apartat tercer de la base sisena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
2. Les sol·licituds seran valorades fins a 26 punts, i no se seleccionaran projectes amb una puntuació global inferior a 10 punts.  
3. En cas que de la valoració prevista en els punts anteriors resulte un empat entre diversos sol·licitants, tindran preferència en l'adjudicació aquelles entitats que acrediten, amb anterioritat a la corresponent publicació de cada convocatòria d'ajudes, que ocupen major percentatge de persones treballadores amb diversitat funcional en relació amb les respectives plantilles d'aquestes, o bé es comprometen a contractar un percentatge major de persones treballadores amb diversitat funcional durant l'àmbit temporal de l'ajuda a concedir, tot això en virtut del que es disposa en l'Acord de 27 de març de 2015, del Consell, pel qual s'estableixen directrius per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat. Si encara així persistira l'empat, aquest es resoldria per sorteig.  
  
  
Huité. Pagament de subvencions  
1. Segons el que s'estableix en la base catorze de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, i amb la finalitat de procedir al pagament de la subvenció, la direcció general competent en matèria d'R+D+I en el sector agroalimentari i la transferència tecnològica comprovarà prèviament l'adequada justificació de la subvenció concedida, així com la realització de l'activitat subvencionada i el compliment de totes les obligacions que es deriven de l'aplicació d'aquesta ordre.  
En aquest sentit, el pagament de la subvenció estarà supeditat al compliment dels requisits establits en l'apartat 1 d'aquesta base catorze.  
  
2. Únicament s'abonarà la totalitat de la subvenció concedida si el projecte aprovat ha sigut justificat íntegrament; en un altre cas, només s'abonarà la part de la subvenció proporcional als justificants de la despesa aportats. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, general de subvencions.  
En aplicació de l'article 64 del Reglament (UE) núm. 1306/2013 en relació amb els articles 35 i 36 del Reglament (UE) núm. 640/2014, modificat pel Reglament delegat (UE.2016/1393, de la Comissió, de 4 de maig de 2016, després de l'estudi de l'admissibilitat de la sol·licitud de pagament, s'aplicaran les reduccions previstes en la citada normativa.  
3. En el cas que es tracte d'un projecte amb diverses anualitats, el beneficiari haurà de presentar una sol·licitud de pagament per a cadascuna de les anualitats en què es desenvolupe.  
  
Nové. Resolució del procediment  
1. L'òrgan competent per a la resolució serà la direcció general competent en matèria d'R+D+I en el sector agroalimentari i la transferència tecnològica, segons Acord de 26 d'abril de 2012 pel qual es deleguen les funcions d'autorització de pagament de fons FEADER entre l'AVFGA, com a organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
2. A la vista de la documentació justificativa prevista en la base dotze de l'ordre de bases, i a proposta del servei competent en matèria de transferència tecnològica, el director o la directora general competent en matèria d'R+D+I en el sector agroalimentari i de transferència tecnològica, resoldrà sobre els pagaments parcials i/o el pagament definitiu de l'ajuda.  
3. El termini màxim de resolució i notificació s'estableix en sis mesos, comptadors des de la data de finalització del termini de presentació de sol·licituds. La falta de resolució en termini tindrà efectes desestimatoris per silenci administratiu de conformitat amb el que es disposa en l'article 25.5 de la Llei 38/2003, de 17 de novembre, general de subvencions.  
4. La resolució de la convocatòria serà publicada en el Diari Oficial de la Generalitat Valenciana, i les resolucions positives individuals i condicions particulars seran notificades a cadascun dels beneficiaris.  
5. La resolució serà motivada d'acord amb el que s'estableix en l'ordre de bases i contindrà la següent informació: el beneficiari, les despeses subvencionables, la quantia de les ajudes concedides com a percentatge de les despeses subvencionables, les anualitats en les quals es distribueixen, les administracions que financen les ajudes (comunitària, nacional i autonòmica), mitjana del PDR i prioritats de desenvolupament rural, així com el termini concedit al beneficiari per a comunicar la realització de l'actualització subvencionable i per a justificar el pagament de les actuacions realitzades.  
6. Les denegacions incloses en la resolució de la convocatòria seran comunicades als interessats.  
7. Per a la resta d'aspectes relacionats amb la resolució del procediment s'estarà al que es disposa en la base deu de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Deu. Termini per a la realització de les activitats subvencionables  
El termini de realització i justificació de la despesa s'estableix fins al 30 de novembre per a cada anualitat.  
  
Onze. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment a càrrec de fons procedents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web:   
i en els termes establits en la Comunicació 1/2017, de 6 d'abril, del citat servei, que pot consultar-se en l'URL següent:  
  
Dotze. Transparència i protecció de dades de caràcter personal  
1. La gestió de les ajudes previstes en les presents bases comporta el tractament de dades de caràcter personal, i s'hauran de complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: gestionar les ajudes en matèria agrícola, agroalimentària i desenvolupament rural.  
Exercici de dret: pot exercitar el dret d'accés, rectificació supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/es/proc19970.  
Reclamacions: Sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Es pot obtindre informació més detallada en l'enllaç següent:   
http://www.agroambient.gva.es/es/registre-de-tractaments.  
3. De conformitat amb l'article 113 del Reglament (UE) núm.1306/2013, les dades de les persones beneficiàries seran publicades d'acord amb l'article 111 del reglament esmentat i podran ser tractades per organisme d'auditoria i investigació de la Unió Europea i nacionals per a salvaguardar els interessos financers de la Unió.  
Quan la persona sol·licitant o el seu representant legal aporte dades de caràcter personal de terceres persones en el procediment administratiu, tindrà l'obligació d'informar-los dels següents extrems:  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si aquesta consulta requereix autorització per llei per part de les persones les dades de les quals es consultarà, la persona sol·licitant o el seu representant legal haurà d'haver demanat aquesta autorització, que estarà disponible a requeriment de l'Administració en qualsevol moment.  
- Del dret d'oposició que li assisteix perquè l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
4. L'òrgan gestor d'aquest procediment ha d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica. En cas contrari haurà d'aportar els documents acreditatius corresponents.  
L'òrgan gestor d'aquest procediment té potestat per a consultar les dades d'identitat del sol·licitant o, en el seu cas, del seu representant legal, així com dades d'estar al corrent amb la Tresoreria de la Seguretat Social. No obstant això, si l'interessat desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligat a aportar els documents acreditatius corresponents.  
5. L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
6. Les persones beneficiàries d'ajudes, en aplicació de la Llei 19/2013, de 9 de desembre, de transparència, accés a la informació pública i bon govern; de la Llei 2/2015, de 2 abril, de transparència, bon govern i participació ciutadana de la Comunitat Valenciana, i del Decret 105/2017, de 28 de juliol, del Consell, pel qual es desenvolupa la Llei 1/2015, de 2 d'abril, hauran de complir les següents obligacions en matèria de publicitat activa, sense perjudici de les obligacions establides en els articles 14 i 18 de la Llei 38/2003, de 17 de novembre, general de subvencions, i la restant legislació aplicable:  
a) En el cas d'entitats privades que perceben durant el període d'un any ajudes o subvencions públiques una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, haurà de complir les obligacions de publicitat activa recollides en el capítol II del títol I de la Llei 19/2013, de 9 de desembre.  
b) Sense perjudici de l'anterior, les persones jurídiques privades que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada.  
La difusió de la informació que estableix aquesta clàusula per a les entitats privades i persones jurídiques privades s'ha de realitzar a través de la pàgina web de l'entitat o bé a través de la plataforma TEP - Transparència per a Entitats Privades, de GVA Oberta, a la qual es pot accedir a través de l'adreça d'internet gvaoberta.gva.es/es/tep.   
  
El present acte posa fi a la via administrativa i en contra d'aquest pot interposar-se potestativament recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la seua publicació o impugnar-se directament davant l'ordre jurisdiccional mitjançant la interposició de recurs contenciós administratiu davant els jutjats contenciosos administratius de la Comunitat Valenciana, en el termini de dos mesos des de l'endemà de la notificació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8.3, 25.1 i 46.1 de la Llei de la jurisdicció contenciosa administrativa.  
  
València, 9 de març de 2022.- El director de l'Agència Valenciana de Foment i Garantia Agrària: Rogelio Llanes Ribas.